દુનિયાભરની અનેક ટેક્નોલોજી કંપની અત્યારે વર્ચ્યુઅલ રીયાલિટીને વાસ્તવિકતામાં પલટાવી નાખવા માટે કમર કસી રહી છે. ટેક્નોલોજીના આ નવા ફિલ્ડમાં કેટલો કસ હશે એનો અંદાજ આ એક બાબત પરથી આવશે – ઓક્યુલસ વીઆર (મૂળ લેટિન ભાષાના શબ્દ ઓક્યુલસનો અર્થ છે, આંખ!) નામની એક અમેરિકન કંપની વીઆર ટેક્નોલોજી વિક્સાવી રહી છે, હજી તો તેની બિલકુલ પહેલી પ્રોડક્ટ વર્ષ ૨૦૧૬ની શરૂઆતમાં લોન્ચ થવાની શક્યતા છે, પણ ફેસબુકે ગયા વર્ષે આ કંપની ૨ અબજ યુએસ ડોલર ચૂકવીને ખરીદી લીધી છે!